
# «Агросәнәгать комплексының иң яхшы хезмәткәре» бәйгесенә гаризалар кабул ителә

Бәйгедә һөнәри белеме һәм үз һөнәре буенча кимендә өч еллык эш стажы булган авыл хуҗалыгы тармагы хезмәткәрләре катнаша ала.

ТР Авыл хуҗалыгы һәм азык-төлек министрлыгы «Татарстан Республикасы агросәнәгать комплексының иң яхшы хезмәткәре» республика бәйгесенә гаризалар кабул итә башлады. Бу хакта аграр ведомствоның матбугат хезмәте хәбәр итә.

Бәйгедә һөнәри белеме һәм үз һөнәре буенча кимендә өч еллык эш стажы булган авыл хуҗалыгы тармагы хезмәткәрләре катнаша ала.

Конкурсның төп максаты Татарстан Республикасы агросәнәгать комплексы белгечләренең эш нәтиҗәлелеген арттыру, агросәнәгать комплексы хезмәткәрләрен үстерү һәм стимуллаштыру, шулай ук агросәнәгать комплексының иң яхшы хезмәткәрләрен ачыклаудан гыйбарәт.

Бәйге «Иң яхшы икътисадчы», «Иң яхшы хисапчы», «Иң яхшы инженер», «Иң яхшы зоотехник», «Татарстан Республикасы муниципаль районында Авыл хуҗалыгы һәм азык-төлек министрлыгы Авыл хуҗалыгы һәм азык-төлек идарәсенең иң яхшы зоотехнигы», «Татарстан Республикасы муниципаль районында иң яхшы селекция-нәсел хезмәте җитәкчесе», «Иң яхшы ветеринария табибы», «Иң яхшы агроном», «Иң яхшы кадрлар хезмәткәре» һәм «Агросәнәгать комплексында хезмәтне саклау буенча иң яхшы белгеч» номинацияләре буенча үткәрелә.

Конкурста катнашырга теләүчеләр түбәндәге документлар (гариза, катнашучы анкетасы, урта яки югары белем турындагы документның күчермәсе, хезмәт кенәгәсенең күчермәсе, салымнар буенча бурычларның булмавы турында белешмә һәм бәяләү критерийлары) тәкъдим итәргә тиеш.

Бәйгедә катнашу өчен гариза һәм тиешле документларны быелның 20 ноябренә кадәр ТР Авыл хуҗалыгы һәм азык-төлек министрлыгына тапшырырга кирәк. Өстәмә мәгълүматны 8 (843) 221-76-69 телефоны буенча алырга мөмкин.

*Фото: agro.tatarstan.ru*

*Бу хакта тулырак: https://tatar-inform.tatar/news/2019/10/22/195718/*

Следите за самым важным и интересным в Telegram-каналеТатмедиа

## Нет комментариев
«Агросәнәгать комплексының иң яхшы хезмәткәре» бәйгесенә гаризалар кабул ителә